armvectores/hy_wikipedia_2023 huggingface dataset:
Գորովոե (գյուղ, Ռոմնիի շրջան)

Գորովոե (ուկրաիներեն՝ Горове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Գորովոե գյուղում բնակվում էր 145 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևելյան Թիմորի զինանշան

Արևելյան Թիմորի զինանշանը Արևելյան Թիմորի ազգային նշաններից մեկն է։


== Պատմություն ==
Զինանշանը ներկայացվել է 2007 թվականի հունվարի 18-ին՝ 02/2007 օրենքով։ Առաջին անգամ զինանշանը օգտագործվել է, երբ 1975 թվականի նոյեմբերի 28-ին Արևելյան Թիմորը միակողմանի հայտարարեց անկախություն։
Կարգախոսը պորտուգալերեն է՝ Unidade, Acção, Progresso (Միասնություն, աշխատանք, առաջընթաց)։


== Բացատրություն ==
Զինանշանի կենտրոնում կա կորացած կարմիր եզրերով բուրգ և սև միջուկ, որը խորհրդանշում է Արևելյան Թիմորի ամենաբարձր լեռը՝ Ռամելաուն։ Սև միջուկի վերևում կա աստղ որից հինգ ճառագայթներ են արձակում։ Աստղի տակ գտնվում է կարմիր գիրքը՝ խորհրդանշելով կրթությունը, որը գտնվում է ոսկեգույն ատամնանաիվի ֆոնին, ինչը խորհրդանշում է արդյունաբերությունը։ Գրքի երկու կողմերին նկարված են գյուղատնտեսության խորհրդանիշները. ձախում՝ բրնձի կոթուն, իսկ աջում՝ եգիպտացորդնի։ Ատամնանիվի տակ գտնվում է AK-47, որի վերևում և ներքևում ոսկեգույն նետ ու աղեղ։
Վահանի շուրջը պորտուգալերեն գրված է երկրի պաշտոնական անվանումը՝ «República Democrática de Timor-Leste», Իսկ ներքևում հապավումը՝ «RDTL»:


== Նախկին զինանշաններ ==

		
		
		
		
		


== Ծանոթագրություններ ==
Քլարկի շրջան (Արկանզաս)

Քլարկ (անգլ.՝ Clark County), ԱՄՆ Արկանզաս նահանգի շրջաններից մեկը։ Ընդհանուր տարածությունը 2.243 կմ² է, բնակչությունը՝ 22.995 մարդ (2007 թ. տվյալներով)։ Շրջկենտրոնն է Արկադելֆիա բնակավայրը։ Կազմավորվել է 1818 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Տոմա Կուտուր

Տոմա Կուտուր (ֆր.՝ Thomas Couture, դեկտեմբերի 21, 1815(1815-12-21)[…], Սանլիս - մարտի 30, 1879(1879-03-30), Վիլե լե Բել), ֆրանսիացի նկարիչ, ակադեմիզմի ներկայացուցիչ։


== Կենսագրություն ==
Տոմա Կուտուրը եղել է Անտուան Ժան Գրոյի և Պոլ Դելարոշի աշակերտը։ 1840-ականների սկզբին մեծ հեղինակություն էր վայելում ի շնորհիվ նկարելու էլեգանտ ոճի, ֆրանսիական դասական դպրոցի բնորոշ գծի, որի հետ կապված են գույների նուրբ զգացողությունը և երևակայության թռիչքը. շատ ֆրանսիացիների կողմից կոչվում էր Վերոնեզե։ Մի ժամանակ Էդուարդ Մանեի ուսուցիչն էր։ Սակայն Կուտուրի հետ վերջին ընդհարման պատճառով Մանեն թողեց ուսումը և դարձավ նոր միտման՝ իմպրեսիոնիզմի հիմնադիրներից մեկը։ Նկարչի աշակերտների շարքում էին՝ ամերիկացի Էդվարդ Հարիսոն Մեյ Կրտսերը և գերմանացի Օտտո Քնիլլեն։


== Ստեղծագործություններ ==
Մեծ ճանաչում ձեռք բերեց նրա «Հռոմեացիներն անկման ժամանակ» նկարը (1847 թվական, Փարիզ, Օրսե թանգարան), որի օրինակով կարելի է տեսնել, թե ինչպիսի էվոլյուցիա է ապրել դասականությունը Դավիդի դարաշրջանից, երբ անտիկ աշխարհի հերոսները բարոյականության և քաղաքացիության իդեալներ էին ծառայում մինչև Հռոմի պատկերումը ընկղմված հաճույքների և շքեղության մեջ։ 

		
		
Անտիկ աշխարհը ձեռք էր բերում հետաքրքրաշարժության հատկանիշներ։ Կուտուրն աշխատել է նաև մոնումենտալ որմնանկարների վրա։ Նկարել է դիմանկարներ։ Առավել հայտնի են նրա էտյուդները (Խելագարը, Ռուան, Գեղեցիկ արվեստների թանգարան, Ռուան)։ Այստեղ ի տարբերություն մեծ կտավների՝ նկարված է չոր ակադեմիական ձևով ու ավելի պատկերավոր է և անկեղծ։


== Գրականություն ==
Европейское искусство: Живопись. Скульптура. Графика: Энциклопедия: В 3 т. — М.: Белый город, 2006.


== Ծանոթագրություններ ==


== Արտաքին հղումներ ==
Article on Thomas Couture Archived 2012-01-17 at the Wayback Machine.
Կուրովո (գյուղ, Գագարինսկի շրջան)

Անվան այլ կիրառումների համար տե՛ս՝ ԿուրովոԿուրովո (ռուս.՝ Курово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոքֆոր սյուր Սուլզոն

Ռոքֆոր սյուր Սուլզոն (ֆր.՝ Roquefort-sur-Soulzon), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 685 մարդ, բնակչության խտությունը` 40.22 մարդ/կմ²։ Բնակավայրը զբաղեցնում է 17.03 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 135 կմ արևելք, Ռոդեզ քաղաքից` 55 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 426 աշխատունակ (15-64 տարեկան)  բնակիչ, որոնցից ակտիվ էին 333-ը, իսկ ոչ ակտիվները` 93։ Ակտիվության ցուցանիշը կազմում է 78,2 %։ 333 աշխատունակ մարդկանցից աշխատել է 304 անձ (164 տղամարդ և 140 կին)։ Գործազուրկ են եղել 29 անձ (9 տղամարդ և 20 կին)։ 93 անաշխատունակներից 16-ը եղել են աշակերտներ կամ ուսանողներ, 57-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պետրովսկոե (գյուղ, Բելոպոլիեի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Պետրովսկոե գյուղում բնակվում էր 96 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոկազնոե (գյուղ, Նովի Բուգի շրջան)

Պոկազնոե (ուկրաիներեն՝ Показне), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Պոկազնոե գյուղում բնակվում էր 224 մարդ։ Բնակավայրը զբաղեցնում է 0,61 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆոտա

Ֆոտա (հուն․՝ Φώττα, թուրքերեն՝ Dağyolu), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 525 մարդ։


== Բնակչություն ==


== Ծանոթագրություններ ==
Կաթնախոտ անատոլիական

Կաթնախոտ անատոլիական (լատ.՝ Polygala anatolica), կաթնախոտազգիների ընտանիքին պատկանող դեղաբույս։


== Նկարագրություն ==
Հաստ փայտացող կոճղարմատով և բազմաթիվ տերևապատ ցողուններով բազմամյա խոտաբույս է, որի բարձրությունը հասնում է մինչև 50 սմ-ի։ Ստորին տերևները երկարավուն են, վերիները՝ գծային-նշտարաձև, սրածայր։ Կախվող ծաղիկներով գագաթնային հասկանման ծաղկաբույլերը ծաղկման ընթացքում երկարում են։ Պսակն ունի 5 պսակաթերթիկներ՝ վարդագույն, սպիտակավուն կամ մանուշակագույն, որոնցից մեկը՝ ստորինը, նավակաձև է։ Ծաղիկն ունի նաև երկբաժան սռնակ, ութ առէջները միաձուլված են՝ առաջացնելով խողովակ։ Պտուղը տուփիկ է, սերմերի յուղային հավելուկը գրավում է մրջյուններին։


== Տարածվածություն ==
Աճում է միջին լեռնային գոտու մարգագետիններում, խոտային լանջերին, անտառաեզրերին։ Հանդիպում է Լեռու, Գեղարքունիքի, Արագածոտնի, Սյունիքի, Արմավիրի, Տավուշի մարզերում, Երևանում։ Գեղազարդային և մեղրատու բույս է։


== Նշանակություն ==
Բուժական նպատակով օգտագործում են սապոնիններ, ֆլավոնոիդներ, վիտամին C պարունակող արմատներն ու տերևները։ Բույսն ունի վերքամոքիչ, ջերմիջեցնող ազդեցություն։ Երիտասարդ տերևներից պատրաստում են աղցաններ։


== Ծանոթագրություններ ==
Օպերատիվ հիշողություն

Օպերատիվ հիշողություն, տիրույթ, որում ժամանակավոր պահվում է տեղեկատվություն ծրագրերի, տարբեր գործընթացների մասին, որոնք տեղի են ունենում համակարգչում։ 


== Անվանում ==
Հաճախ կարելի է հանդիպել ОЗУ (оперативное запоминающее устройство) և RAM (Random Access Memory) տերմիններին։ Նրանք երկուսն էլ նշանակում են համակարգչի օպերատիվ հիշողությունը կամ պարզապես օպերատիվ հիշողություն։


== Ծրագրային պահանջներ ==
Երբ որևէ ծրագիր կամ խաղ համակարգչին տեղադրում են, նախապես գրված է լինում անձնական համակարգչի նվազագույն ծրագրային պահանջները։ Որպես օրինակ կարող է նշված լինել՝
Նվազագույն ծրագրային պահանջներ.

CPU 1.8 GHz
512Mб RAM
HDD 3 ГБCPU 1.8 GHz-պրոցեսորի տակտային մաքրություն,
512Mб RAM- համակարգչի օպերատիվ հիշողության պահանջ,
HDD 3 ГБ- համակարգչի հիշողության ազատ տարածություն, որը կլրացվի ծրագիրն տեղադրելուց հետո։


== Օպերատիվ հիշողությունն որպես համակարգչի մաս ==
Համակարգչի օպերատիվ հիշողությունը պետք է լինի անհրաժեշտ ծավալով՝ նախքան ծրագիրը կիրառելը, այլապես համակարգիչը կսկսի չափազանց դանդաղ աշխատել։ 
Օպերատիվ հիշողությունը համակարգչի ամենակարևոր մասերից է հանդիսանում։ Այն հիշողություն է, որում ժամանակավոր պահվում է տեղեկատվություն ծրագրերի, տարբեր գործընթացների մասին, որոնք տեղի են ունենում համակարգչում։


=== Օպերատիվ հիշողության կապը համակարգչի ներքին սարքավորումների հետ ===
Օպերատիվ հիշողության միջոցով կապ է հաստատվում պրոցեսորի և կոշտ սկավառակի, ինչպես նաև անձնական համակարգչի ներքին սարքավորումների միջև։ Այստեղ պահվում են ներկա պահին իրականացվող ծրագրերի տվյալները։ Նրա ծավալներից է կախված ծրագրերի այն քանակը, որոնք այդ ընթացքում աշխատում են, ինչպես նաև համակարգչի ընդհանուր արագագործությունը։
Համակարգիչն անջատելուց հետո բոլոր ծրագրերը, որոնք պահվել և իրականացվում էին օպերացիոն համակարգում ջնջվում են, այդ պատճառով անհրաժեշտ է նախքան համակարգչի անջատելը պահպանել բոլոր անհրաժեշտ ֆայլերը։


== Օպերատիվ հիշողության կազմություն ==
Համակարգչի օպերատիվ հիշողությունը կազմված է արկղիկներից և հենց այդ արկղիկներում են պահվում տեղեկատվությունը՝ ընթացիկ ծրագրերի կամ այն գործառույթների մասին, որոնք այդ պահին իրականացվում են։ Յուրաքանչյուր նոր տեղեկատվություն պահվում է այդ արկղիկներում, և այնտեղ արդեն իսկ եղածը մաքրվում է, հետևաբար որքան մեծ է օպերատիվ հիշողության ծավալը, այնքան շատ են արկղիկները և նոր տեղեկատվության լրացման համար անհրաժեշտ տարածքը։ Այդ ժամանակ բարձրանում է համակարգչի արագագործությունը։


== Ծանոթագրություններ ==
1657

1657 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1657 թվականն է, 
XVII դարի 57-րդ տարին։


== Դեպքեր ==


== Ծնունդներ ==
Ապրիլ 1 - Ավետիք Եվդոկացի, գրիչ


== Մահեր ==
Ֆանտաստիկ ֆիլմ

Ֆանտաստիկ ֆիլմ կինեմատոգրաֆիայի ժանր։ Կերպարները, իրադարձությունները և միջավայրը շատ հեռու են իրական կյանքից։ Այս ժանրի ֆիլմերը հնարավորություն են տալիս լայնորեն օգտագործել համակարգչային հատուկ էֆեկտներ մյուս ժանրերի ֆիլմերի հետ համեմատած, ինչպես նաև գրավել հանդիսատեսի ուշադրությունը և զվարճացնել վերջինիս։ Այս ժանրի ֆիլմերն ունեն նաև իրենց ենթակատեգորիաները՝ գիտական ֆանտաստիկա, ֆենտեզի, Ֆանտասմագորիա, բայց այս բոլոր ժանրի ֆիլմերը կարելի է դասակարգել ընդհանուր ֆանտաստիկ ժանրի տակ։ Գոյություն ունի այս ժանրի ավելի նեղ բնորուշում։ Ըստ դրա «Տիեզերական ոդիսական 2001» ֆիլմը «ֆանտաստիկ ֆիլմ» ժանրին չի պատկանում։ Այս հոդվածում կքննարկվի այս ժանրի ավելի լայն օգտագործումը, որպեսզի ամբողջական պատկերացում ստեղծվի այս կինոժանրի վերաներյալ։
«ֆանտաստիկ ֆիլմ» ժանրի էվոլյուցիան հետևել է ֆանտատիկ ժանրի գրականության զարգացմանը։ Բայց կինեմատոգրաֆիան հենց սկզբից ուներ մեկ կարևոր առավելություն՝ ի տարբերություն գրականության՝ տեսողական գործոնը։ Շարժվող պատկերները հանդիսատեսների կողմից ընկալվում է ավելի իրական, գոյություն ունեցող և ներկայումս կատարվող, ընդ որում գործողությունների ճշմարտացիությունը կախված չէ, թե էկրանի վրա որքան ֆանտաստիկ է զարգանում գործողությունը։ Հատուկ էֆեկտների կիրառումով ֆանտաստիկ ֆիլմերը հանդիսատեսի համար էլ ավելի ընկալելի դարձան։
Վաղինակ Վարդանյան (այլ կիրառումներ)

Վաղինակ Վարդանյան անունը կարող է վերաբերել հետևյալ անձանց՝

Վաղինակ Եգորի Վարդանյան  (նոյեմբերի 12, 1923 - 1990), հայ վնասվածքաբան-օրթոպեդ։ Բժշկական գիտությունների դոկտոր (1962), պրոֆեսոր (1966)։
Վաղինակ Անուշավանի Վարդանյան (նոյեմբերի 9, 1958), հայ փիլիսոփա-դասախոս, սոցիոլոգ։ ՀՀ սփյուռքի նախարարության աշխատակազմի տեղեկատվության և հեռահաղորդակցության վարչության պետ։


== Ծանոթագրություններ ==
Սերգեյ Գալդունց

Սերգեյ Գալդունց (հունվարի 17, 1965(1965-01-17), Բաքու, Ադրբեջանական ԽՍՀ, ԽՍՀՄ), հայ շախմատիստ, գրոսմայստեր (2003)։
Հայաստանի 1991 թվականի չեմպիոն։ Հայաստանի երրորդ հավաքականի կազմում 1996-ին մասնակցել է Երևանում կայացած համաշխարհային օլիմպիադային` հանդես գալով երկրորդ խաղատախտակի վրա։ Անհատական պայքարում 12 հնարավորից վաստակելով 8 միավոր` զբաղեցրել է 9-րդ տեղը` առաջին անգամ լրացնելով գրոսմայստերի նորմա։
2016 թվականի հուլիսին Գերմանիայի Դրեզդեն քաղաքում կայացած աշխարհի վետերանների թիմային առաջնությունում Հայաստանի հավաքականի կազմում (Ռաֆայել Վահանյան, Աշոտ Անաստասյան, Կարեն Մովսիսյան, Նորայր Քալանթարյան, Սերգեյ Գալդունց) դարձավ 50 տարեկանից բարձր շախմատիստների աշխարհի փոխչեմպիոն։ Հավաքականը միայն լրացուցիչ ցուցանիշներով զիջեց Գերմանիայի առաջին թիմին։
Լավագույն արդյունքները մրցաշարերում.

1998 թվականից բնակվում է Գերմանիայում, սակայն շարունակում է ներկայացնել Հայաստանը։


== Վարկանիշի փոփոխության գրաֆիկ ==


== Ծանոթագրություններ ==


== Աղբյուրներ ==
Սերգեյ Գալդունցի անձնական քարտը ՖԻԴԵ-ի կայքում (անգլ.)
Սերգեյ Գալդունցի պարտիաներից (անգլ.)
Վիճակագրությունը Sport-stat.ru կայքում (անգլ.)
Սերգեյ Գալդունցի արդյունքները մրցաշարերում (գերմ.)
Ֆիլիպ (Բելգիայի արքա)

Անվան այլ կիրառումների համար տե՛ս՝ Ֆիլիպ (այլ կիրառումներ)Ֆիլիպ (լրիվ անունը՝ Ֆիլիպ Լեոպոլդ Լյուդովիկ Մարիա, հոլ.՝ Filip(s) Leopold Lodewijk Maria, ֆր.՝ Philippe Léopold Louis Marie, ծնվ. ապրիլի 15 1960 թ.), Բելգիայի թագավոր 2013 թվականի հուլիսի 21-ից։ Թագավորական գահին փոխարինել է հորը՝ Ալբերտ II-ին։ Նա Ալբերտի ավագ որդին է։ Դեռևս երիտասարդ տարիքում, Ֆիլիպը միակ արքայազն էր, ով ստացավ կրթություն հասարակ դպրոցում։ Սովորել է Օքսֆորդում և Սթենֆորդում՝ քաղաքագիտություն մասնագիտությամբ։ Թագավորական նստավայրը Բրյուսել մայրաքաղաքն է։


== Ծանոթագրություններ ==


== Արտաքին հղումներ ==
Анастасия Попова.։ «В Бельгии — два короля и три королевы»։ Вести.Ru։ Արխիվացված օրիգինալից 2013-08-20-ին։ Վերցված է 2013-07-21
(3814) Հոշի-նո-մուրա

(3814) Հոշի-նո-մուրա (անգլ.՝ Hoshi-no-mura), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 4-ին Թոշիմասա Ֆուրութայի կողմից Տոկայիում։
Միջին հեռավորությունը Արեգակից կազմում է 3,162995 ա. մ., առավելագույնը մոտենում է 2,834 ա. մ. հեռավորության վրա և հեռանում 3,492 ա. մ.։ Արեգակի շուրջ մեկ ամբողջական պտույտ է կատարում 2054,69 երկրային օրվա ընթացքում, իր ուղեծրով շարժվելով միջինում 0,175209 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3814) Հոշի-նո-մուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատմա-գավառագիտական թանգարան (Նիժնի Տագիլ)

Պատմա-գավառագիտական թանգարան (ռուս.՝ Историко-краеведческий музей Нижнего Тагила ), Նիժնի Տագիլ քաղաքի գլխավոր և ամենահին թանգարանը։ Գտնվում է քաղաքի կենտրոնում՝ Լենինսկի շրջանի Լենինի պողոտայում, Տագիլ լճակի ափին։ Ընդգրկված է 	«Լեռնագործարանային Ուրալ» նիժնիտագիլյան թանգարան-արգելոցի կազմում։ Թանգարանը գտնվում է գործարանի նախկին լաբորատոր թևի շենքում և քաղաքային խորհրդի հետ միասին կազմում է «Տագիլյան կրեմլ» ճարտարապետական համալիրը։


== Պատմություն ==
Ժամանակակից նիժնիտագիլյան տեղական պատմության թանգարանը հայտնվել է 1840 թվականին որպես «Բնական պատմության և հնությունների թանգարան»։ Թանգարանը ստեղծվել է 1837 թվականին Նիժնի Տագիլում կազմակերպված գահաժառանգ Ալեքսանդր Նիկոլաևիչի համար կազմակերպված ցուցահանդեսի ցուցանմուշների հիման վրա։ «Թանգարանը» փակ հաստատություն էր, որի նպատակն էր հավաքել, պահել և ուսումնասիրել հավաքածուները և դրանք օգտագործել որպես Դեմիդովսկի Վիյսկի տեխնիկական ուսումնարանի ուսանողների համար ուսումնական ձեռնարկներ։
1891 թվականին «Թանգարան» հավաքածուն միավորվել է Վիյսկի թանգարանի հավաքածուներին և դրանց հիման վրա ստեղծվել է «Նիժնի Տագիլի և Լունևի գործարանի լեռնագործական թանգարանը»։ Այդ թանգարանը գործել է մինչև 1907 թվականը և փակվել է ֆինանսավորման բացակայության պատճառով, ինչը հանգեցրել է բազմաթիվ ցուցանմուշների կորստի։
Թանգարանը վերականգնվել է միայն 1924 թվականին որպես Նիժնի Տագիլ քաղաքի տեղական (գավառագիտական) թանգարան։ Նրա հավաքածուն համալրվել է «Տիրոջ տան» և շրջակա եկեղեցիների հազվագյուտ նմուշներով։ Թանգարանի հավաքածուն ժամանակակից տեսք է ձեռք բերել 1980-ական թվականների վերջերին, երբ նրա կազմից դուրս է հանվել բնության բաժինը և այն հայտնի է դարձել որպես տեղական պատմության թանգարան։


== Թանգարանի ցուցադրություն ==
Թանգարանի ցուցադրությունը ներկայացվում է 7 սրահներից, որոնց ցուցանմուշները պատմում են Նիժնի Տագիլի պատմության հնագույն ժամանակներից մինչև 1917 թվական։

Սրահ № 1՝ պալեոլիթից մինչև վաղ երկաթե դարաշրջանի նախնադարյան հասարակություն. 16-17-րդ դարերում ռուսների կողմից Միջին Ուրալի յուրացումը
Սրահ № 2՝ հանքավայրերի յուրացման պատմություն, 18-րդ դարում առաջին մետաղագործական գործարանների ի հայտ գալը
Սրահ № 3՝ Նիժնի Տագիլի շրջանի պատմությունը 1806-1861 թթ.
Սրահ № 4՝ Նիժնի Տագիլի շրջանի մշակութային կյանքը 19-րդ դարի 1-ին կեսին
Սրահ № 5՝ Դեմիդովները ռուսական մշակույթի պատմության մեջ, ռուս-ֆրանսիական և ռուս-իտալական հարաբերությունների մեջ
Սրահ № 6՝ Նիժնի Տագիլի շրջանի կյանքը 19-րդ դարի 2-րդ կեսին
Սրահ № 7՝ Նիժնի Տագիլի շրջանի կյանքը 20-րդ դարի առաջին կեսին


== Ծանոթագրություններ ==


== Արտաքին հղումներ ==
НИЖНЕТАГИЛЬСКИЙ МУЗЕЙ-ЗАПОВЕДНИК "ГОРНОЗАВОДСКОЙ УРАЛ"
Երվանդ Բաղդասարյան

Երվանդ Գրիգորի Բաղդասարյան (մայիսի 5, 1931(1931-05-05), Տեղ, Գորիսի շրջան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 16, 2019(2019-12-16), Երևան, Հայաստան), հայ կենսաքիմիկոս։ Կենսաբանական գիտությունների դոկտոր (2001):


== Կենսագրություն ==
Երվանդ Բաղդասարյանը ծնվել է 1931 թվականի մայիսի 5-ին, Տեղ գյուղում (Հայաստան Սյունիքի մարզ)։ 1954 թվականին ավարտել է Երևանի պետական համալսարանը։ 1965 թվականից աշխատել է ԵՊՀ կենսաքիմիայի ամբիոնի համեմատական և էվոլյուցիոն կենսաքիմիայի հիմնախնդիրների լաբորատորիայում, 2003 թվականից՝ Հայաստանի պետական ճարտարագիտական համալսարանի Գորիսի մասնաճյուղի կենսաքիմիայի ամբիոնի վարիչ։
Աշխատանքները վերաբերում են Candida խմորասնկերի D և ամինաթթվային օքսիդազների ուսումնասիրմանը։ Հետազոտել է B խմբի վիտամինների սինթեզը հողային բակտերիաների կողմից։ Գյուտը վերաբերում է մանրէաբանական արդյունաբերությանը, մասնավորապես ֆերմենտային պատրաստուկների արտադրությանը։ Գյուտի էությունը. Իրականացնել Candida սեռի խմորիչի մշակումը սննդանյութերի վրա, որը պարունակում է ածխածնի աղբյուր, հանքային աղեր։ DL-amino թթու և աճի խթանող։ Որպես աճի խթանիչ օգտագործվել է autolysate խառնուրդը, որը ստացվել է ցենտրիֆուգացումից հետո 15 րոպե 6000 ռ / վ արագությամբ։ Ամինաթթվի և խմորիչի autolysate-ի DL-իզոմերի ընդհանուր ազոտի պարունակության հարաբերակցությունը (5.65-6.50) է։
Մահացել է 2019 թվականի դեկտեմբերի 16-ին, Երևանում։


== Երկեր ==
Հողի որոշ մանրէների կողմից B վիտամինների (B12, B1 և B6) ձևավորումը։ Սարատով, 1965, 19 էջ։
Միկրոկենսաբանություն։ Ուսումնամեթոդական ձեռնարկ, Գորիսի պետական համալսարան, Երևան, Ճարտարագետ, 2011 (համահեղինակ)։
Գետնախնձորից ինուլինի ստացման տեխնոլոգիական գործընթացը։ Ուսումնամեթոդական աշխատանք, Հայաստանի Հանրապետության Կրթության և գիտության նախարարություն, Գորիսի պետական համալսարան, Երևան, Ճարտարագետ, 2013 (համահեղինակ)։


== Ծանոթագրություններ ==
Կրիտու Մարոտու

Կրիտու Մարոտու (հուն․՝ Κρίτου Μαρόττου), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 61 մարդ։ Տեղակայված է Ֆիտի քաղաքից 2 կմ դեպի արևելք։


== Ժողովրդագրություն ==


== Ծանոթագրություններ ==
Ալ-Դալիայի շրջան

Դալիայի շրջան (արաբ․՝ ناحية الدالية‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ջաբլեի գավառի վեց շրջաններից մեկը։ Կենտրոնն է Դալիա քաղաքը։
2004 թվականի տվյալներով բնակչությունը կազմել է 13,608 մարդ։ Քաղաքն ու շրջակա ավանները կազմում են 93.34 քառ. կմ տարածք։


== Ծանոթագրություններ ==
Կացուա Օկադա

Կացուա Օկադա (ճապ.՝ 岡田 克也 Օկադա Կացուա, հուլիսի 14, 1953(1953-07-14), Յոկաիտի, Միե, Ճապոնիա), ճապոնացի քաղաքական և պետական գործիչ։ Ճապոնիայի խորհրդարանի անդամ և Ճապոնիայի դեմոկրատական կուսակցության նախկին ղեկավար ու ներկայիս գլխավոր քարտուղար։ 2009 թվականի սեպտեմբերի 16-ից մինչև 2010 թվականի սեպտեմբերի 17-ը Ճապոնիայի արտաքին գործերի նախարարն էր։


== Վաղ կյանք և ընտանիք ==
Կացուա Օկադան Տակուի Օկադայի երկրորդ որդին է, որը համարվում է ճապոնական առևտրական Æon Group (ճապ.՝ イオングループ Իոն գուրու պու) մեծ ընկերության հիմնադիրը։ Նա ավագ եղբայրը՝ Մոտոա Օկադան AEON Group ընկերության նախագահն ու գլխավոր ադմինիստրատորն է։ Օկադան ավարտել է Տոկիոյի համալսարանը և անցել է աշխատանքի Ճապոնիայի ներքին առևտուրի ու արդյունաբերության նախարարությունում։ Նա նաև սովորել է Հարվարդի համալսարանի միջազգային գործերի Weatherhead կենտրոնում։


== Քաղաքական կարիերա ==
Օկադան 1990 թվականի ընտրությունների ժամանակ ընտրվել է խորհրդարանում ներկայացնելու Միե պրեֆեկտուրան, լիբերալ-դեմկրատական կուսակցությունից և միացել է Տակեսիտայի ՃԼԲԿ-ի ֆրակցիային։ Արդյունքում նա լքեց ֆրակցիան նրա ղեկավարներ Ցուտոմու Հատայից և Իտիրո Օձավայից հետո, որպեսզի 1993 թվականին միանա Ճապոնիայի վերածննդի կուսակցությանը։ Մի քանի ցրումներից և միացումներից հետո, Օկադան դարձավ Սինսինտոյի Արևի կուսակցության անդամ և Մենսեիտոն վերջապես միացավ դեմոկրատական կուսակցությանը, 1998 թվականին։
2004 թվականի մայիսի 18-ին նա դարձավ դեմոկրատական կուսակցության նախագահ և նույն թվականին այդ կուսակցությունը դարձրեց խորհրադարանի ընտրությունների ժամանակ ամենամեծ ընտրական հաղթանակ տարած կուսակցություններից մեկը։ Սակայն 2005 թվականի սեպտեմբերին նա լքեց պաշտոնը մեծ կորոստներ տալու պատճառով։
2009 թվականի ընդհանուր ընտրությունների ժամանակ, դեմոկրատական կուսակցության հաղթանակից հետո, Յուկիո Հատոյաման նրան նշանակեց արտաքին գործերի նախարար;
Օկադայի մասին հայտնի է, որ նա սիրում է հավաքել հուշանվերների և գորտերի նկարների հավաքածու, որոնք զարդարում են նրա գրասենյակը։
2010 թվականի սեպտեմբերի 16-ին նա լքեց նախարարի պաշտոնը, դեմոկրատիական կուսակցության գլխավոր քարտուղարի պաշտոնը զբաղեցնելու համար։


== Ծանոթագրություններ ==


== Արտաքին հղումներ ==
www.katsuya.net Կացուա Օկադա. պաշտոնական կայք
Կենսագրություն Archived 2010-01-14 at the Wayback Machine.
Ջոզեֆ Ադիսոն

Ջոզեֆ Ադիսոն (անգլ.՝ Joseph Addison, մայիսի 1, 1672(1672-05-01)[…], Milston, Wiltshire, Ուիլտշիր, Միացյալ Թագավորություն - հունիսի 17, 1719(1719-06-17)[…], Քենսինգթոն, Մեծ Բրիտանիայի թագավորություն), Անգլիական վերածննդի ականավոր դրամատուրգ, քաղաքագետ և պոետ։ Եղել է Օքսֆորդի համալսարանի ուսանող։ Ռիչարդ Սթիլի հետ միասին գրել է The Spectator պարբերականը։


== Գրքեր Ջոզեֆ Ադիսոնի մասին ==
Peter Smithers, The Life of Joseph Addison, 2nd ed. (1968)։
Robert M. Otten, Joseph Addison (1982)։
Edward A. Bloom and Lillian D. Bloom (eds.), Addison and Steele: The Critical Heritage (1980)։


== Ծանոթագրություններ ==
Բեովուլֆ (այլ կիրառումներ)

Բեովուլֆ, անգլո-սաքսոնական էպիկական պոեմ։
Բեովուլֆ, ամերիկացի կինոռեժիսոր Ռոբերտ Զեմեկիս կողմից 2007 թվականին նկարահանված ֆիլմ։
Սավերիո Գուերա

Սավերիո Գուերա (անգլ.՝ Saverio Guerra, օգոստոսի 25, 1964(1964-08-25), Բրուքլին, Նյու Յորք, Նյու Յորք, ԱՄՆ), ամերիկացի դերասան։ Հանդիսատեսին հայտնի է «Վատ տղաները», «Ադամանդե ոստիկանը», «Քնածները», «Դռնապանը» և «Սեմի արյունալի ամառը» ֆիլմերից։
Վիրիշալնի

Վիրիշալնի (ուկրաիներեն՝ Вирішальний), ավան Ուկրաինայի Խարկովի մարզի Զմիյովի շրջանում։ Հիմնադրվել է 1640 թվականին։
2001 թվականի տվյալներով Վիրիշալնի ավանում բնակվում էր 747 մարդ։ Բնակավայրը զբաղեցնում է 0,058 կմ² տարածք։ Բնակչության խտությունը կազմում էր 12879,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կավալինո

Կավալինո (իտալերեն՝ Cavallino), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 11 846 մարդ, բնակչության խտությունը կազմում է 539 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 71020, հեռախոսային կոդ՝ +39 00832։
Քաղաքի հովհանավոր պաշտպան է Սան Դոմեիկոն։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0832 617200
Էլեկտրոնային փոստ՝ sindaco@comune.cavallino.le.it
Պաշտոնական կայք՝ http://www.comune.cavallino.le.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Մենք կարող ենք հերոս լինել

«Մենք կարող ենք հերոս լինել» (անգլ.՝ We Can Be Heroes), սուպերհերոսական ֆիլմ` նկարահանված Ռոբերտ Ռոդրիգեսի սցենարի հիման վրա։ «Շնաձուկ տղայի և Լավա աղջկա արկածները» (2005) և «Լրտեսների երեխաները» ֆիլմերի սփին օֆֆն է։
Ֆիլմը թողարկվել է Netflix-ում 2020 թվականի դեկտեմբերի 25-ին։


== Սյուժե ==
Այն բանից հետո, երբ Երկրի սուպերհերոսներին առևանգում են այլմոլորակային զավթիչները, նրանց երեխաները հավաքվում են մեկ թիմի կազմում և սովորում միասին աշխատել՝ աշխարհին և իրենց ծնողներին փրկելու համար։


== Դերերում ==
Յա-Յա Գոսելին – Տիկին Մորենո
Պրիանկա Չոպրա – միսս Գրանադա
Պեդրո Պասկալ – Մարկուս Մորենո
Քրիստիան Սլեյթեր – Տեխ-նո Բոյդ
Բոյդ Հոլբրուկ – Հրաշագործ
Սոն Կան – Ակնթարթային
Թեյլոր Դուլի – Լավա
Ջեֆրի Ջ. Դաշնաու – Շարքբոյ
Ակիրա Աքբար – Շարժվիր առաջ
Այզիա Ռասել-Բեյլի – Շարժվիր հետ
Էնդի Ուոկեն – Անիվ
Էնդրյու Դիաս – Ծամածռություն անող
Դիլան Հենրի Լաու – Նեսպեշ
Լիոն Դանիելս – Մակարոն
Հալա Ֆինլի – Օհո
Նեյթան Բլեր – Անակնկալ
Լոտուս Բլոսսոմ – Ա Կապելլա Վոկս
Հեյլի Ռայնհարտ – Միսս Վոքս
Ջեյմի Պերես – անտեսանելի աղջիկ
Վիվիեն Լայրա Բլեր – Գուպի, Շարկբոյի և Լավայի դուստրը
Ադրիանա Բարրասա – Անիտո Մորենոյի տատը
Քրիստոֆեր Մաքդոնալդ – Ամերիկայի նախագահ Նիլ Անամի
Բրանթլի Հեյլբրոն – Քրաշին Լոու
Բրետանի Պերի-Ռասել - Կարմիր կայծակային կատաղություն
Ջ. Քվինթոն Ջոնսոն — Բոսորագույն լեգենդ


== Ստեղծում ==


=== Նախաատրաստում ===
2019 թվականի օգոստոսին հայտարարվել է, որ Ռոբերտ Ռոդրիգեսը կլինի Netflix-ի համար իր Troublemaker Studios ընկերության միջոցով նկարահանվելիք «Մենք կարող ենք հերոս լինել» սուպերհերոսական ֆիլմի սցենարիստը, ռեժիսորը և պրոդյուսերը։


=== Պատրաստում ՝ դերասանների ===
2019 թվականի օգոստոսին հայտարարվել է նաև, որ ֆիլմի գլխավոր դերում նկարահանվելու է Պրիյանկա Չոպրան։ Նրա հետ ֆիլմում կնկարահանվեն նաև Քրիստիան Սլեյթերը, Յա-Յա Գոսսելինը, Ակիրա Ակբարը, Հեյլի Ռեյնհարտը, Էնդի Ուոկենը, Էնդրյու Դիասը, Պեդրո Պասկալը, Սոն Կանը, Բոյդ Հոլդբրուկը, Հալա Ֆինլին, Իսայա Ռասել-Բեյլին, Լոտուս Բլոսսը, Լայոն Դենիելսը, Նաթան Բլեյրը, Վիվիեն Լիրա Բլեյրը, Ադրիանա Բարասը, Բրիտանի Փերի-Ռասելը, Քրիստոֆեր Մաքդոնալդը, Ջ. Քվինթոն Ջոնսոնը և Դիլան Հենրի Լաուն։


=== Նկարահանումներ ===
Նկարահանումներն սկսվել են 2019 թվականի օգոստոսին Տեխասում։


== Թողարկում ==
Ի սկզբանե նախատեսվում էր, որ կինոնկարը թողարկվի 2021 թվականի հունվարի 1-ին, բայց հետո պրեմիերան տեղափոխվել է 2020 թվականի դեկտեմբերի 25-ին։


== Ծանոթագրություններ ==
Սահակ (Մշո գավառ)

Անվան այլ կիրառումների համար տե՛ս՝ Սահակ (այլ կիրառումներ)Սահակ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 30 կմ հյուսիս-արևմուտք՝ Մշո Սուրբ Կարապետ վանքից արևելք, Քարքե լեռան հյուսիսային փեշին՝ Սահակ գետի ձախ ափին։


== Բնակչություն ==
1882 թվականին ուներ 240 հայ բնակիչ։


== Օգտակար հանածոներ ==
Սահակի մոտ կա սպիտակ քարի հանք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պավլո Ուսենկո

Պավլո Ուսենկո (ուկրաիներեն՝ Павло Матвійович Усенко, հունվարի 10 (23), 1902, Plaveschyna, Orlik Volost, Kobelyaky Uyezd, Պոլտավայի նահանգ, Ռուսական կայսրություն - օգոստոսի 4, 1975(1975-08-04), Կիև, Ուկրաինական ԽՍՀ, ԽՍՀՄ), խորհրդային ուկրաինացի բանաստեղծ։ ԽՄԿԿ անդամ (1925)։ Նիկոլայ Օստրովսկու անվան գրական մրցանակի դափնեկիր (1967)։


== Կենսագրություն ==
Պավլո Ուսենկոն ծնվել է Դնեպրոպետրովսկի մարզի Զառչիպսկոե գյուղում, չքավոր գյուղացու ընտանիքում։ Ավարտել է Վերխնեդնեպրովսկի տարրական դպրոցը, 1929-1931 թվականներին սովորել է Խարկովի կարմիր պրոֆեսուրայի ինստիտուտում։ Որոշ ժամանակ պատկանել է «Плуг» գրական կազմակերպությանը։ 1926 թվականից մինչև 1932 թվականին լուծարումը եղել է «Молодняка» կազմակերպիչներից ու առաջնորդներից։ Մասնակցել է Հայրենական Մեծ պատերազմին։
Բանաստեղծությունների առաջին ժողովածուն հրատարակվել է 1925 թվականին։ Ուսենկոյի հիմնական գրքերից են` «ԿՍՄ», «Մարտի լիրիկա», «Հանուն Ուկրաինայի», «Որդիներ»։
Մահացել է 1975 թվականին Կիևում։ Թաղված է Բայկովո գերեզմանատանը։


== Ստեղծագործություններ ==
Поезії, «Держлітвидав», 1937.
Твори, т. 1-2, К., 1972.
Над літами, К., 1971.
Под солнцем родины, Л., 1951
Огонь не гаснет, М., 1961.
Пріцкер Л., Смульсон Л., Тростанецький А., Українська радянська поезія до XX-риччя Жовтня, «Літературна газета», 1937, № 49.
Письменники Радянсько© Укра©ни. Біобібліографічний довідник, Киев, 1970.
Некролог, «Литературная газета», 1975. 13 авг.


== Պարգևներ ==
Լենինի շքանշան (27.01.1972)
Հայրենական մեծ պատերազմի 2-րդ աստիճանի շքանշան (2) (04.10.1944, 17.07.1945)
Կարմիր աստղի շքանշան (1943)
4 այլ շքանշաններ
մեդալներ


== Ծանոթագրություններ ==
Բոբրովկա (գյուղ, Ուստ-Կուտսկի շրջան)

Անվան այլ կիրառումների համար տե՛ս՝ ԲոբրովկաԲոբրովկա (ռուս.՝ Бобровка), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գութանասար

Գութանասար, հանգած հրաբխային լեռնագագաթ Հայաստանի Կոտայքի մարզի կենտրոնական հատվածում՝ Կոտայքի սարավանդի հյուսիսային եզրին, Գեղամա լեռնաշղթայում։ Ֆանտան գյուղից 2,5-3 կմ հարավ է, Ջրաբեր գյուղից` 4 կմ հյուսիս-արևելք։ Բարձրությունը 2299,6 մ է, հարաբերական բարձրությունը՝ 300 մետրից մի փոքր ավելի։ Հատած կոնի ձևով լեռնազանգված է՝ հարավային կողմից ճեղքվածք ունեցող խառնարանով։ Լանջերը ունեն 25-45° թեքություն։
Պարունակում է պեռլիտի և պեմզայի պաշարներ։ Ունի հրաբխային ծագում։ Լանջերը ծածկված են լեռնատափաստանային բուսականությամբ, գագաթային մասը՝ մարգագետիններով։


== Պատկերասրահ ==


=== Գութանասար հրաբխի հանգած լավան ===

		
		
		
		


=== Գութանասարը ձմռանը ===

		
		
		
		


== Ծանոթագրություններ ==
Իրշա (այլ կիրառումներ)

Իրշա, կարող է վերաբերել՝

Իրշա - գյուղ Ուկրաինայի Ժիտոմիրի մարզի Ռոդոմիշլինսկի շրջանում
Իրշա - քաղաքատիպ ավան Ռուսաստանի, Կրասնոյարսկի երկրամասի Ռիբինսկի շրջանի կազմում
Վլադիմիր Պետուխով

Վլադիմիր Պետուխով (ռուս.՝ Влади́мир Евге́ньевич Петухо́в, նոյեմբերի 25, 1947(1947-11-25) - հունվարի 25, 2019(2019-01-25)), խորհրդային և ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1975) և ԽՍՀՄ ԱԳՆ դիվանագիտական ակադեմիային կից որակավորման ֆակուլտետը (1989)։ Տիրապետում է անգլերեն և պորտուգալերեն լեզուներին։ Դիվանագիտական գործունեությամբ սկսել է զբաղվել 1975 թվականից։

1976-1980 թվականներին՝ ավագ ռեֆերենտ-ստաժոր, Անգոլայում ԽՍՀՄ դեսպանատան երրորդ քարտուղար։
1984-1987 թվականներին՝ առաջին քարտուղար, Անգոլայում ԽՍՀՄ դեսպանատան խորհրդական։
1987-1991 թվականներին՝ խորհրդական, Մոզամբիկում ԽՍՀՄ դեսպանության դեսպանորդ-խորհրդական։
1991-1993 թվականներին՝ Անգոլայում ԽՍՀՄ դեսպանության, ապա Ռուսաստանի Դաշնության դեսպանորդ։
1995-1997 թվականներին՝ Ռուսաստանի ԱԳՆ Աֆրիկայի վարչության պետ։
1997 թվականի ապրիլի 4-ից-2000 թվականի նոյեմբերի 9-ը՝ Կաբո Վերդեի Հանրապետությունում Ռուսաստանի Դաշնության արտակարգ և լիազոր դեսպան։
2000-2003 թվականներին՝ Ռուսաստանի ԱԳՆ Աֆրիկայի դեպարտամենտի գլխավոր խորհրդական։
2003 թվականի հունիսի 9-ից-2008 թվականի դեկտեմբերի 1-ը՝ Գվինեա Բիսաուում Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1991 թվականի օգոստոսի 17)։
1-ին դասի արտակարգ և լիազոր դեսպանորդ (2000 թվականի օգոստոսի 8)։
Արտակարգ և լիազոր դեսպան (2008 թվականի հոկտեմբերի 21)։


== Ծանոթագրություններ ==


== Արտաքին հղումներ ==
Կենսագրությւոնը Ռուսաստանի ԱԳՆ-ի կայքում Archived 2016-03-04 at the Wayback Machine.
Ռուսաստանի ԱԳՆ հաղորդագրությունը Պետրուխովի մահվան մասին
Կարլոս Ալբերտո Կարվալո

Կարլոս Ալբերտո Կարվալո դա Սիլվա Ջունիոր (պորտ.՝ Carlos Alberto Carvalho da Silva Júnior, ավելի հայտնի է որպես Կարլոս, պորտ.՝ Carlos, օգոստոսի 15, 1995(1995-08-15), Santa Luz, Պիաուի, Բրազիլիա), բրազիլացի ֆուտբոլիստ, «Ատլետիկո Մինեյրո» ակումբի հարձակվող։


== Կենսագրություն ==
Կարլոսը «Ատլետիկո Մինեյրո» ակումբի սան է։ 2013 թվականի օգոստոսի 10-ին՝ «Նաուտիկո» ակումբի դեմ խաղում նա կատարել է իր նորամուտը բրազիլական Սերիա Ա-ում։ 2014 թվականի սեպտեմբերի 19-ին՝ «Գոյաս» ակումբի դեմ խաղում Կարլոսը խփել է իր առաջին գոլը «Ատլետիկո Մինեյրո» ակումբի կազմում։ Նույն տարվա ընթացքում նա նվաճել է Բրազիլիայի գավաթը  և Հարավային Ամերիկայի Ռեկոպան։ 2015 թվականին Կարլոսն օգնել է «Ատլետիկո Մինեյրոյին»՝ հաղթել Մինեյրոյի Լիգայում։ Ապրիլի 10-ին Լիբերտադորեսի գավաթի խաղարկության շրջանակներում անկացված կոլումբիական «Սանտա Ֆե» ակումբի դեմ խաղում նա գրավել է հակառակորդի դարպասը։
2017 թվականի սկզբին Կարլոսը վարձավճարով տեղափոխվել է «Ինտերնասիոնալ» ակումբ։ Փետրվարի 12-ին Գաուշու լիգայի շրջանակներում կայացած «Կաշիաս» ակումբի դեմ խաղում Կարլոսը կատարել է իր նորամուտը նոր թիմի կազմում։ Հունիսի 10-ին՝ «Նաուտիկո» ակումբի դեմ խաղի ընթացքում նա խփել է իր առաջին գոլը «Ինտերնասիոնալ» ակումբի կազմում։ Վարձավճարային պայմանագրի ժամկետի ավարտից հետո նա վերադարձել է «Ատլետիկո Մինեյրո» ակումբ։


== Ձեռքբերումներ ==
Ակումբային
 «Ատլետիկո Մինեյրո»

 Մինեյրոյի Լիգա — 2015
Բրազիլիայի գավաթի խաղարկության հաղթող — 2014
Ռեկոպայի խաղարկության հաղթող — 2014


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը sports.ru կայքում
Atlético official profile Archived 2014-03-27 at the Wayback Machine.
Ֆուտբոլիստի էջը sports.ru կայքում
Apalus bimaculatus

Apalus bimaculatus, Nemognathinae ենթաընտանիքի բզեզ։ Տարածված է Եվրոպայում, Ուկրաինայում, Եվրոպայի հարավային մասում, Ղազախստանում, Թուրքիայում և Թուրքմենիայում։ Բնակվում են անտառում։ Ակտիվ են ցերեկային ժամերին, սնվում են վառվռուկի ծաղիկներով։ Մարմնի երկարությունը 10-12 մմ։ Մարմինը սև է, փայլուն։ Թևերի գույնը դեղին է, շատերի մոտ կան սև օղակե բծեր, երբեմն բացակայում են։


== Ծանոթագրություններ ==
Ռեմսի շրջան (Մինեսոտա)

Ռեմսի շրջան (անգլ.՝ Ramsey County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 403 կմ² է, բնակչությունը՝ 511,035 մարդ (2000 թ. տվյալներով)։ Շրջկենտրոնն է Սենտ Փոլ բնակավայրը։ Կազմավորվել է 1849 թ.։
Իմրե Մադիչ

Իմրե Մադիչ (հունգ.՝ Madách Imre, հունվարի 20, 1823(1823-01-20), հունվարի 21, 1823(1823-01-21) կամ հունվարի 20, 1820(1820-01-20), Դոլնա Ստրեհովա, Kingdom of Hungary, Ավստրիական կայսրություն - հոկտեմբերի 5, 1864(1864-10-05), Դոլնա Ստրեհովա, Kingdom of Hungary, Ավստրիական կայսրություն), հունգարացի պոետ, փիլիսոփա և դրամատուրգ։ «Մարդու ողբերգությունը» փիլիսոփայական չափածո դրամայի հեղինակը։ Հեղինակը խրախուսվել և խորհրդատվություն է ստացել Յանոշ Արանիի կողմից, ով 19-րդ դարի հունգարացի ամենահայտնի պոետներից էր։


== Կենսագրություն ==
Ծնվել է Հունգարիայի Թագավորության Ալշոստրեգովա քաղաքում 1823 թվականին ազնվականների ընտանիքում։ 1837 թվականին սկսել է սովորել Պեշտայի համալսարանում։ 1842 թվականին պաշտոնապես դարձել է իրավաբան։ 1850-ական թվականներին բանտարկվել է քաղաքական գործի համար, 1860 թվականին ընտրվել է հունգարական Սեյմի պատգամավոր։ 1840 թվականին ստեղծել է «Lantvirágok» քնարական ժողովածուն, ինչին հաջորդել են քնարական ստեղծագործությունների և քննադատական էտյուդների մի ամբողջ շարք, որոնցից նշանավոր են «A civilizátor» կատակերգությունը (1859) և «Jo nev es ereny», «Commodus», «Mária királynő» (1840—1855), «Csák végnapjai» (1843—1861), «Férfi és nő» (1843) դրամաները։ 1860 թվականին ավարտել է «Մարդկային ողբերգությունը» ստեղծագործության վրա աշխատանքները, որը հանդիսանում է իր լավագույն աշխատանքը։


== «Մարդկային ողբերգություն» ==
«Մարդկային ողբերգությունը» նվիրված է մարդկության ճակատագրերի պատկերին, որ խորհրդանշվում է նախամարդկանցով՝ Ադամով և Եվայով։ Լյուցիֆերը, դժգոհ լինելով աշխարհի ստեղծումից և ցանկանալով Ադամի սրտի մեջ կյանքի հանդեպ վատատեսական անտարբերություն մտցնել, Ադամին մի երազ է ուղարկում, որից նա պետք է հասկանար, որ մարդկության ողջ պատմությունը ընդամենը դատարկություն է և հոգու տանջանք։ Բարձրանալով Լյուցիֆերի հետ աստղային տիրույթ և վախենալով անվերջությունից՝ Ադամը ընդունում է բարձրագույն իդեալիզմի դատարկությունը և տեսնելով սառչող երկրագնդի վրա մնացած վերջին մարդուն՝ էսկիմոսին, նա հասկանում է չոր մատերիալիզմի դատարկությունը։ Մա պատրաստվում է արթնանալ և սպանել ինքն իրեն, սակայն այն լուրը, որ Եվան պետք է մայրանա, նրա սիրտը լցնում է կենսախնդությամբ և հույսով, և նա դադարում է ապրել և կատարում է աստծո պատվերը։ Ողբերգությունն ավարտվում է Ադամի հետևյա բառերով՝ «կռվի՛ր և հավատա»։
Ստեղծագործության մեջ շատ են թևավոր խոսքերը և խորիմաստ մտքերը։ Այն համեմատվում է Գյոթեի «Ֆաուստի» հետ։
1883 թվականին առաջին անգամ ստեղծագործության հիման վրա թատրոն է բեմադրվել։ Այն դարձել է Հունգարիայի ամենահայտնի ներկայացումներից մեկը։


== Ծանոթագրություններ ==


== Արտաքին հղումներ ==
«Մարդկային ողբերգություն» (թարգմանիչ՝ Ջորջ Սիրտես)
«Մարդկային ողբերգություն» (թարգմանիչ՝ Ջ. Հորն)
«Մարդկային ողբերգություն» (թարգմանիչ՝ Լայն Մակլոյդ)
«Մարդկային ողբերգություն» (թարգմանիչ՝ Օտտո Թոմչի)
«Մարդկային ողբերգություն» ստեղծագործության նկարազարդումները
Իմրե Մադիչի աշխատանքները
Կատակներ (մուլտֆիլմ)

Կատակներ (ռուս.՝ Шутки), ռեժիսոր Լև Ատամանովի մուլտիպլիկացիոն ֆիլմը` ըստ Վլադիմիր Սուտեևի «Ճուտիկը և բադիկը» և «Երեք կատու» հեքիաթների։ Երկու փոքրիկ նովելները ստեղծվել են զվարճալի իրավիճակների հիման վրա, բայց դիտողականությունն ու մանրամասների ճշտությունը այդ կենդանի սյուժեն հետաքրքրաշարժ և սրամիտ են դարձնում։


== Սյուժե ==
Մուլտֆիլմում ներկայացված է երկու կարճ պատմություն։
Առաջին սյուժեն պատմում է մի ճուտիկի մասին, որն ընկերանում է բադիկի հետ և ցանկանում է ամեն ինչով նմանվել նրան, նույնիսկ ցանկանում է լողալ սովորել։
Երկրորդ սյուժեն սպիտակ, մոխրագույն և սև գույների երեք կատուների մասին է։ Նրանք հաճախ փոխում էին իրենց գույնը, քանի որ հաճախ ինչ որ բանի մեջ էին ընկնում. մեկ ընկնում էին ալյուրի մեջ և սպիտակ էին դառնում, մեկ ընկնում էին ցեխի մեջ և սևանում էին, իսկ ջրում լողանալիս թրջվում էին, և միայն չորանալուց հետո նորից վերադառնում էին իրենց նախկին գույներին. առաջինը` սպիտակ, երկրորդը` մոխրագույն, և երրորդը` սև։


== Հեղինակներ ==
Սցենարի հեղինակ - Վլադիմիր Սուտեև
Բեմադրող ռեժիսոր - Լև Ատամանով
Բեմադրող նկարիչներ - Մարիա Ռուդաչենկո, Ալեքսանդր Բելյակով
Նկարիչ-մուլտիպլիկատորներ - Մարիա Ոսկանյանց, Նատալիա Բոգոմոլովա, Գալինա Զոլոտովսկայա, Ելիզավետա Կոմովա, Տատյանա Պոմերանցևա, Վիտալի Բոբրով, Յանա Վոլսկայա
Օպերատոր - Միխայիլ Դրույան
Կոմպոզիտոր - Անդրեյ Բաբաև
Հնչյունային օպերատոր - Նիկոլայ Պրիլուցկի
Մոնտաժող - Լիդիա Կյակշտ
Դերերը հնչյունավորել են.
Բադիկ - Մարիա Վինոգրադովա
Ճուտիկ - Տատյանա Ստրոգանովա
Հեղինակի տեքստը կարդում է Սերգեյ Ցեյցը


== Վերաթողարկում ==
Մուլտֆիլմը հաճախ վերաթողարկվել է DVD ձևաչափով, մուլտֆիլմերի հավաքածուների մեջ.

«Հեքիաթներ երեխաների համար», 3-րդ թողարկում, «Սոյուզմուլտֆիլմ»։ Սկավառակում ընդգրկված են եղել հետևյալ մուլտֆիլմները. «Մեծամիտ նապաստակը» (1976), «Գիշերային ծաղիկ» (1984), «Այծը, որը հաշվում էր մինչև տասը» (1968), «Կենդանի խաղալիք» (1982), «Ճպուռն ու մրջյունը» (1935), «Ատամի խոզանակ թագուհին» (1962), «Թե ինչպես կատվիկի համար տուն պատրաստեցին» (1963), «Գայլուկ, մոխրագույն պոչիկ» (1983), «Կատակներ» (1963)։
«Տատիկի հեքիաթներ», 2-րդ թողարկում, «Սոյուզմուլտֆիլմ»։ Սկավառակում ընդգրկված են եղել հետևյալ մուլտֆիլմները. «Վազի՛ր, առվակ» (1963), «Կատակներ» (1963), «Աղվես Պատրիկեևա» (1982), «Կուժ ու շվի» (1950), «Անտառային ժամանակագրություն» (1970), «Քաջ նապաստակ» (1955), «Երկու հեքիաթ» (1962), «Կենդանի խաղալիք» (1982)։


== Գրականություն ==
Сутеев В. Сказки-мультфильмы В. Сутеева. — АСТ, 2011. — 160 с. — (Сказки-мультфильмы). — ISBN 978-5-17-073721-5, 978-5-17-073720-8-(«Три котёнка» — c.4, «Цыплёнок и утёнок» — с.10, цветные иллюстрации В. Сутеева)


== Ծանոթագրություններ ==


== Արտաքին հղումներ ==
«Шутки» «Հայրենական կինոյի հանրագիտարան» կայքում
Դոլինայի շրջան (Իվանո-Ֆրանկովսկի մարզ)

Դոլինայի շրջան (ուկրաիներեն՝ Долинський район), շրջան Ուկրաինայի Իվանո-Ֆրանկովսկի մարզում։
Ստեղծվել է 1939 թվականին։ Վարչական կենտրոնը՝ Դոլինա։


== Աշխարհագրություն ==
Շրջանի տարածքի մակերեսը կազմում է 1248 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 69851 մարդ։ Բնակչության խտությունը կազմում էր 55,97 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Դյունուայի ամրոց

Դյունուայի ամրոց (ֆր.՝ Château Dunois), միջնադարյան ամրոց կենտրոնական Ֆրանսիայում, Բոժանսի քաղաքում։


== Պատմություն ==
Դյունուայի ամրոցը գտնվում է Բոժանսի հին ու փոքրիկ քաղաքում, Լուարե դեպարտամենտում, Օռլեանից 20 կիլոմետր արևմուտք։ Բոժանսիի կենտրոնում Սեն-Ֆիրմին հրապարակի մոտ 11-17-րդ դարերի այլ կառույցներին կից, վեր է խոյանում է 36 մետրանոց Դոնժոնը։ Վերջինս նույնպես կառուցվել է 11-րդ դարում։ Այս խոշոր ամրոցի հարակից տարածքում 15-րդ դարի կեսերին Ժան դե Դյունուան, որը հայտնի է որպես «Օռլեանի ապօրինածին», կառուցում է ներկայիս ամրոցը։ Մարի դ'Արկուրի հետ ամուսնությունից հետո Ժան դե Դյունուան դառնում է Բոժանսիի սենյոր։ Նա ապրել է ամրոցում 1440-1457 թվականներին, որից հետո իր նստավայրը տեղափոխում Շատոդյոն։
Մինչև 1789 թվականը ամրոցը պատկանում էր Դյունուա-Լոնգվիլ ընտանիքին և նրա ժառանգներին։ Երբ սկսվեց Ֆրանսիական հեղափոխությունը, և արիստոկրատ ընտանիքներին սկսեցին հետապնդել, ամրոցը լքվեց։ Ավելի ուշ, այն որոշ ժամանակ օգտագործվեց որպես անօթևաների բնակավայր և հանգստավայր, ապա իր հարկի տակ ընդունեց «Օռլեանի արվեստի և ավանդույթներին շրջանային թանգարան»-ին։ Եռահարկ շենքում ներկայացված են ցուցանմուշներ, որոնք պատմում են տեղացիների կյանքի և սովորույթների մասին, ինչպես նաև Էժեն Սյուի ստեղծագործական կյանքը։


== Ճարտարապետություն ==
Դյունուայի ամրոցը 15-16-րդ դարերի տիպիկ ֆեոդալական նստավայր է՝ առանձնացված պատուհաններով և փականներով, պահակադիտանոցով, կամարներով շրջապատված աշտարակով։ Ներքին շինությունները վերջին երկու դարերի ընթացքում բազմիցս վերակառուցվել են։ Սկզբնական վիճակում պահպանվել են միայն վերին հարկերի սենյակները։


== Արտաքին հղումներ ==
(անգլերեն) (Ֆրանսերեն) Պաշտոնական կայք
Գերմանական Ավստրիա՝ սքանչելի երկիր

«Գերմանական Ավստրիա՝ սքանչելի երկիր» (գերմ.՝ Deutschösterreich, du herrliches Land), հայտնի է նաև, որպես Ռեներ-Կինցլի օրհներգ, Ավստրիայի ազգային խորհրդանիշերից մեկը՝ օրհներգը, որն օգտագործվել է 1920-1929 թվականներին։
Բառերի հեղինակը եղել է Ավստրիայի առաջին դաշնային կանցլերը՝ Կառլ Ռեները։ Երաժշտությունը հեղինակել է Վիլհելմ Կինցլը։
«Գերմանական Ավստրիա՝ սքանչելի երկիր» հայրենասիրական երգը պաշտոնապես հաստատված չի եղել, սակայն փաստացիորեն այն համարվել է Ավստրիայի Առաջին Հանրապետության օրհներգը։ Պաշտոնապես չճանաչված լինելը պայմանավորված էր այն հանգամանքով, որ 1919 թվականին կնքված Սեն-Ժերմենի հաշտության պայմանագրով արգելվում էր Գերմանական Ավստրիա եզրույթի կիրառությունը։
Օրհներգը եղել է չափազանց հասարակական և պարզ՝ Ավստրիայի սոցիալական տարբեր խավերին բնորոշ։ 1929 թվականից Ավստրիան աստիճանաբար զուգամիտվել է Գերմանիայի հետ։ 1938 թվականին տեղի ունեցած Անշլյուսից հետո Ավստրիան դարձավ Գերմանիայի ենթակա տարածք և ավստրիացիները սկսեցին օգտագործել Գերմանիայի ազգային օրհներգը։


== Տեքստը գերմաներեն ==


== Ծանոթագրություններ ==
Վվեդենե (գյուղ, Դուխովշչինսկի շրջան)

Վվեդենե (ռուս.՝ Введенье), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
SEAT

SEAT S.A. (իսպ.՝ Sociedad Española de Automóviles de Turismo, «Զբոսաշրջության մարդատար ավտոմեքենաների իսպանական միություն»), իսպանական մեքենաշինական գործարան, որ ընդգրկված է Audi Brand Group-ի կազմում։ Գրասենյակը գտնվում է Իսպանիայի Բարսելոնա քաղաքում (արվարձան  Մարտորել)։


== Պատմություն ==

Իսպանական մեքենաների պատմությունը սկսվել է 1919 թվականին, երբ իտալիական Fiat ընկերությունն Իսպանիայի Բարսելոնա քաղաքի արվարձանում բացեց իր մասնաճյուղը։ 1953 թվականի նոյեմբերի 13-ին Մարտորելի գործարանում թողարկվեց առաջին SEAT ավտոմեքենան։ 1972 թվականին թողարկվում է երկումիլիոներորդ SEAT-ը։ 1980 թվականին Fiat-ը հրաժարվում է ավելացնել իր կապիտալը SEAT-ում դադարեցնում է իր համագործակցությունն իսպանական ընկերության հետ։ 1982 թվականի սեպտեմբերի 30-ին SEAT-ն համագործակցության պայմանագիր է կնքում գերմանական Volkswagen AG ընկերության հետ, իսկ 1986 թվականի հունիսի 9-ին Volkswagen-ը գնում է իսպանական ընկերության բաժնետոմսերի 51%-ը։ 1990 թվականին Volkswagen Groups-ը դառնում է SEAT-ի լիիրավ սեփականատերը։ 2009/10 մրցաշրջանիս SEAT-ը ՈՒԵՖԱ Եվրոպայի լիգայի պաշտոնական հովանավորն է։


== Գործունեություն ==
2015 թվականին ընկերությունն իրացրել է 400 հազար, 2014 թվականին՝ 390,5 հազար, 2013 թվականին՝ 355 հազար ավտոմեքենա։
Աշխատակազմում ընդգրկված է 15 հազար մարդ (2015 թվական)։ 2015 թվականին ընկերության շահույթը կազմել է €8,3 միլիարդ (աճել է 11 %-ով 2014 թվականի հետ համեմատած), մաքուր շահույթ՝ €6 միլիոն (2014 թվականին այն կազմել է €66 միլիոն)։


== Մոդելների շարք ==


=== Նախկին մոդելներ ===


=== Ներկա մոդելներ ===
Ibiza
Mii
León
Altea
Alhambra
Exeo/Exeo ST
Altea XL
Altea Freetrack
Toledo


=== Կոնցեպտներ ===
Cupra GT
Formula
Salsa
Tango
Altea Freetrack նախատիպ
Tribu


== Պատկերասրահ ==

		
		
		
		
		
		
		
		


== Լոգոտիպ ==
Փոխել է 2 լոգոտիպ։ Ներկա լոգոտիպը 3-րդն է 

1982-1999 թվականին լոգոտիպը եղել է կապույտ S տառը, որի տակ կապույտով գրված էր SEAT:
1999-2012 թվականներին լոգոտիպը եղել է երեք մասի բաժանված մոխրագույն S տառը, որի տակ կարմիրով գրված էր SEAT:
22012 թվականներից հետո լոգոտիպն է մոխրագույն S տառը՝ բաժանված երկու մասի, որի տակ կարմիրով գրված է SEAT:


== Ծանոթագրություններ ==
Մասրենի բազմածաղիկ

Մասրենի բազմածաղիկ (լատ.՝ Rosa multiflora), վարդազգիների ընտանիքի, մասրենու ցեղի բույս։ 


== Նկարագրություն ==
Տերևաթափ, մագլցող թուփ է մինչև 7 մ բարձրությամբ ընձյուղներով։ Ճյուղերը երկար են, դարչնագույն կամ կարմրականաչ, սկզբում թույլ մազմզուկապատ, կեռիկա նման ծռված զույգ փշերով։ Տերևները կենտ փետրաձև են, 4,5-10 սմ երկարությամբ, կազմված 5-7 էլիպսաձև կամ հակառակ ձվաձև տերևիկներից, ատամնաեզր, վերևի կողմից մերկ (կամ հատ ու կենտ մազմզուկներով ծածկված), ներքևի կողմից մազմզու կապատ, առանց գեղձիկների։ Տերևակոթունը աղվամազածածկ է։ Տերևակիցները նեղ են, խոր կտրատված, երբեմն' թարթիչաեզր։ Ծաղկաբույլերը բրգա-հուրանաձև են, բազմածաղիկ։ Ծաղիկների տրամագիծը հավասար է 1,5-2 սմ-ի, բաժակաթերթիկները կարճ են, սրածայր։ Պսակաթերթիկները սպիտակ են կամ վարդագույն։ Պտուղը կարմիր է, գնդաձև կամ ձվաձև։ Ծաղկում է մայիս-հունիս ամիսներին։ Պտուղները հասունանում են հոկտեմբերին։ Արագ է աճում, մեկ սեզոնում կարող է տալ մինչև 2 մ երկարությամբ շիվեր։ Լավ է բազմանում ամառային և ձմեռային կտրոններով։ Ամռան վերջում խորհուրդ է տրվում հատել ուժեղ աճ տված շիվերի ծայրերը։ Չափազանց զգայուն է մոլախոտային բուսականության մրցակցության նկատմամբ և անհրաժեշտ խնամքի բացակայության դեպքում կարող է ոչնչանալ։


== Տարածվածություն ==
Տարածված է Կորեայում, Չինաստանում (Տայվան), Ճապոնիայում։ Հայաստանի պայմաններում մշակվում է գրեթե ամենուրեք, բացառությամբ բարձր լեռնային շրջանների։ Հատկապես լավ է աճում և առատորեն ծաղկում Արարատյան դաշտի պայմաններում, որտեղ լայնորեն է տարածված։ Այս կամ այն չափով ցրտահարվում է միայն բացառիկ ցուրտ և երկարատև ձմեռների դեպքում, երբ օդի նվազագույն ջերմաստիճանը երկար ժամանակ լինում է —20 —25 °C : Այնուամենայնիվ, միամյա շիվերի ցրտահարվելը այս բույսի դեկորատիվության վրա առանձնապես չի ազդում և նույն տարում սաղարթը ոչ միայն վերականգնվում, այլև առատորեն ծաղկում է։ Շիրակի դաշտում ցրտահարվում է գրեթե ամեն տարի, երբեմն բավականին լուրջ, այնուամենայնիվ, նույն սեզոնի ընթացքում արագորեն վերականգնվում և առատորեն ծաղկում է։ Ավելի լուրջ վնասվածքներ է ստանում ծովի մակերևույթից 1600-1700 մ-ից ավելի մեծ բարձրությունների վրա, որոշ դեպքերում իսպառ ցրտահարվելով։ Այնուամե նայնիվ, նույնիսկ մեծ բարձրությունների վրա. բայց տաք միկրոշրջաններում հաջողությամբ է աճում և դրսևորում դեկորատիվ բարձր հատկանիշներ (ք. Քաջարան, ծովի մակարդակից 2000 մ բարձրության վրա)։


== Կիրառություն ==
Կարելի է օգտագործել ոչ բարձր պատերը, ցանկապատերը, պերգոլները, պատատավանդակները, տաղավարները ձևավորելու, ինչպես նաև դրասանգների և ձևավոր եզրաշերտերի համար։


== Ծանոթագրություններ ==
Անի Դիֆրանկո

Անի Դիֆրանկո (անգլ.՝ Ani DiFranco, սեպտեմբերի 23, 1970(1970-09-23), Բուֆֆալո, Նյու Յորք, ԱՄՆ), ամերիկացի երգիչ, երաժիշտ, բանաստեղծ և ակտիվիստ է : Նա ավելի քան 20 ալբոմ է թողարկել։ Դիֆրենկոն իր ողջ կարիերայի ընթանցքում դրական արձագանք է ստացել քննադատողների կողմից։
Դիֆրենկոյի երաժշտությունը դասակարգվել է ֆոլկ ռոքի  և ալտերնատիվ ռոքի, չնայած, որ այն ներառում է նաև փանկ ռոք , ֆանկ ռոքի, հիփ հոփի և ջազի  լրացուցիչ ազդեցություն։ Նրա  բոլոր ալբոմները թողարկված են իր սեփական լեյբլով՝  Righteous Babe,  ընձեռելով էական ստեղծագործական ազատություն։
Դիֆրենկոն նաև աջակցել է մի շարք հասարակական և քաղաքական շարժումների՝ բարեգործական համերգներ տալով, թողարկելով  բարեգործական ալբոմներ և ելույթ ունենալով հանրահավաքներին:Իր խորհրտատուներից նա հաշվի է նստել ամերիյան ֆոլկ երգիչ ու երգահան Փիթ Սիգերի հետ։


== Ծանոթագրություններ ==